open-index/open-wikipedia-markdown huggingface dataset:
आमवात

**आमवात** या **रूमेटीज्म** (Rheumatism या rheumatic disorders) शरीर की वह दशा है जिसमें जोड़ों में लगातार दर्द बना रहता है। आमवात किसी एक रोग का नाम नहीं है बल्कि इसके अन्तर्गत २०० से अधिक स्थितियाँ (लक्षण) समाहित हैं। आजकल इन सभी रोगों को १० मुख्य श्रेणियोँ में बाँटा जाता है  जो निम्नलिखित हैं-

* विसरित संयोजी ऊतक रोग (Diffuse connective tissue diseases)
** रूमेटॉइड संधिशोथ (Rheumatoid arthritis)
**बाल संधिशोथ (Juvenile arthritis)

## सन्दर्भ

श्रेणी:रोग
शीतल वाणी

**शीतल वाणी** हिंदी भाषा की एक प्रतिष्ठित पत्रिका हैं। डॉ॰ वीरेंद्र आज़म इसके सम्पादक हैं। यह पत्रिका उत्तर प्रदेश के सहारनपुर से प्रकाशित होती हैं।पत्रिका  का प्रकाशन धनोपार्जन के लिए नहीं अपितु हिन्दी के नये और युवा रचनाकारों को मंच उपलब्ध कराना है।  कवि शमशेर बहादुर व नरेश सक्सेना, नाट्य लेखक व कथाकार डॉ. लक्ष्मी नारायण लाल, भाषाविद् डॉ. द्वारिका प्रसाद सक्सेना, आलोचक कमला प्रसाद, कथाकार से रा यात्री,कथाकार बलराम व उदय प्रकाश तथा प्रशासक व कवि, संस्मरण  लेखक आर पी शुक्ल,हाइकुकार व हिन्दी ग़ज़लकार कमलेश भट्ट कमल, प्रख्यात गीतकार राजेंद्र राजन आदि साहित्य मनीषियों को केंद्र में रखकर  पत्रिका द्वारा विशेषांक निकाले जा चुके हैं। इसके अतिरिक्त शीतल वाणी के अन्य अंकों में देश के जाने माने गीतकार बालकवि बैरागी और गोपालदास नीरज, बाल साहित्य के रचनाकार कृष्ण शलभ,ख्यात साहित्यकार मनु शर्मा और कुंवर नारायण आदि पर भी विशेष सामग्री और लेख प्रकाशित किए जा चुके हैं।

## सन्दर्भ

श्रेणी:हिन्दी
श्रेणी:हिन्दी पत्रिकाएँ
श्रेणी:साहित्यिक पत्रिकाएँ
श्रेणी:साहित्य
डबराल

**डबराल** मुख्यतः भारत के उत्तराखण्ड राज्य के गढ़वाल क्षेत्र में रहने वाले गढ़वाली समुदाय के सारस्वत ब्राह्मण हैं। इस समुदाय के लोग कुमाऊँ में भी पाए जाते हैं। ये ऋषि भारद्वाज के वंशज होने का दावा करते हैं जो कि शैव सम्प्रदाय के अनुयायी हैं, भगवान शिव को अपना आराध्य मानते हैं।

राहुल सांकृत्यायन की पुस्तक *हिमालय परिचय: गढ़वाल* के अनुसार डबराल मूल रूप से पश्चिमी भारत क्षेत्र के महाराष्ट्र राज्य के निवासी थे। जहाँ से वे १४वीं शताब्दी में इस्लामी आक्रमण के परिणाम स्वरूप उत्तर में हिमालय की ओर पलायन कर गए। जैसा कि अन्य स्रोतों के में वर्णित है, सन् १३७६ ईस्वी में महाराष्ट्र से *रघुनाथ* एवं *विश्वनाथ* नामक दो ब्राह्मण भाई महाराष्ट्र से आकर सर्वप्रथम पौड़ी गढ़वाल ज़िले के पर्वतीय गाँव *डाबर* में बसे जो कि वर्तमान में उत्तराखण्ड के लैंसडाउन नगर के निकट है, इसी कारण इन्हें *डबराल* उपनाम मिला। आधुनिक डबराल इन्हीं के वंशज माने जाते हैं।

## विख्यात डबराल
*मंगलेश डबराल (भारतीय कवि)
*शिवप्रसाद डबराल चारण (भारतीय इतिहासकार)

## इन्हें भी देखें
*गढ़वाल
*गढ़वाल राज्य
*गढ़वाली भाषा
*गढ़वाली लोग

## सन्दर्भ

श्रेणी:गढ़वाल
श्रेणी:भारत के सजातीय समूह
श्रेणी:उत्तराखण्ड के लोग
बैंग बैंग

**बैंग बैंग!** 2014 की सिद्धार्थ आनन्द द्वारा निर्देशित हिन्दी एक्शन रूमानी फ़िल्म है। फिल्म हॉलीवुड फिल्म *नाइट एंड डे* की आधिकारिक रीमेक है और मूल में क्रमश: टॉम क्रूज़ और कैमरुन डिएज़ द्वारा निभाए गये किरदार इसमें ऋतिक रोशन और कैटरीना कैफ ने अदा करे हैं। फ़िल्म दुनिया भर में लगभग 5100 स्क्रीन में 2 अक्टूबर, 2014 को जारी की गई जो एक बॉलीवुड फिल्म के लिए सबसे बड़ी रिलीज है। फ़िल्म को मिली-जुली से नकारात्मक समीक्षा मिली। फ़िल्म ने दुनियाभर से 353 करोड़ कमाये और **सुपरहिट** रही।

## सन्दर्भ

श्रेणी:2014 में बनी हिन्दी फ़िल्म
श्रेणी:2014 की फ़िल्में
दो भाइयों

**दो भाइयों** (फ्रेंच: **Deux Frères**, अंग्रेजी: **Two Brothers**) एक २००४ साहसिक परिवार फिल्म निर्देशक जीन जैक्स अर्नोल्ड। यह, के बारे में दो बाघ भाइयों है कुमाल और संघा, जो शावक के रूप में अलग किया और फिर एक साल बाद फिर से कर रहे हैं।

## कास्ट

### हिन्दी डबिंग कर्मचारी
* डब संस्करण जारी करने का वर्ष: ????
* मीडिया: सिनेमा/वीसीडी/डीवीडी/ब्लू-रे डिस्क/टेलीविजन
* द्वारा निर्देशित: ????
* अनुवाद: ????
* समायोजन: ????
* उत्पादन: ????
* होम मीडिया रिलीज: ????

## सन्दर्भ

## बाहरी कड़ियाँ
* 

श्रेणी:ब्रिटिश फ़िल्में
श्रेणी:अंग्रेज़ी फ़िल्में
श्रेणी:फ़्रेंच फ़िल्में
अनुज सचदेवा

**अनुज सचदेवा** एक भारतीय अभिनेता हैं। इनका जन्म दिल्ली में ५ अक्टूबर १९८२ को हुआ। यह अभी सोनी पर आने वाली धारावाहिक इत्ती सी खुशी में अमन का किरदार निभा रहें हैं।

## धारावाहिक

## सन्दर्भ

## बाहरी कड़ियाँ

श्रेणी:जीवित लोग
श्रेणी:भारतीय टेलिविज़न अभिनेता
श्रेणी:1982 में जन्मे लोग
२०१४ पटना भगदड़

**२०१४ पटना भगदड़** एक दुर्घटना हैं जो ३ अक्टूबर २०१४ को दशहरा के दिन गांधी मैदान, पटना, बिहार में हुआ। पटना के गांधी मैदान में शुक्रवार रात दशहरे पर रावण दहन के दौरान मची भगदड़ में अधिकारिक रूप से ३२ लोगों की मौत हो गई, जबकि १०० लोग घायल हो गए। मरने वालों ने महिलाओं और बच्चों की तादाद सबसे अधिक है। केंद्र सरकार ने पीएम राहत कोष से मृतकों के परिजनों को २-२ लाख और घायलों को ५० हजार रुपये के मुआवजे का ऐलान किया है।

## सन्दर्भ

## बाहरी कड़ियाँ
* नवभारत टाइम्स

श्रेणी:बिहार
श्रेणी:पटना
श्रेणी:दुर्घटनाएँ
गांधी मैदान

**गांधी मैदान** बिहार की राजधानी पटना में स्थित एक प्रख्यात और एतिहासिक मैदान हैं। यहाँ पर महात्मा गांधी का विश्व भर में सबसे लम्बी प्रतिमा स्थापित हैं।

## सन्दर्भ

श्रेणी:मैदान
श्रेणी:पटना
श्रेणी:बिहार
श्रेणी:महात्मा गांधी को समर्पित स्मारक
कैम्प डेविड समझौता

right|thumb|300px|कैम्प डेविड में अनवर सादात, जिमी कार्टर और मेनाचेम बेगिन (बाएँ से दाएँ)
**कैम्प डेविड समझौता** (१७ सितम्बर १९७८) इजराइल के प्रधानमंत्री मेनचेम तथा मिस्र के राष्ट्रपति अनवर सदात द्वारा हस्ताक्षरित एक समझौता है जिस पर १७ सितम्बर १९७८ को हस्ताक्षर हुए थे। १७ दिन तक कैम्प डेविड में चली गुप्त बातचीत के बाद यह समझौता हुआ था। इस समझौते पर ह्वाइट हाउस में हस्ताक्षर हुए थे और जिमी कार्टर इसके साक्षी थे। इस समझौते के दो फ्रेमवर्क थे।

इसी समझौते दूसरे फ्रेमवर्क (A Framework for the Conclusion of a Peace Treaty between Egypt and Israel) के आधार पर १९७९ में मिस्र-इजराइल शांति संधि हुई जिसके लिये सादात और बेगिन को १९७८ का शान्ति का नोबेल पुरस्कार प्रदान किया गया। इस समझौते के प्रथम फ्रेमवर्क (A Framework for Peace in the Middle East) का सम्बन्धफीलिस्तीनी क्षेत्रों से था और यह फिलिस्तीन के किसी भी प्रतिनिधि की अनुपस्थिति में ही लिखा गया था। इस फ्रेमवर्क का कोई प्रभाव नहीं पड़ा और संयुक्त राष्ट्रसंघ ने इसकी भर्त्सना भी की।

## बाहरी कड़ियाँ
* मध्य-पूर्व संघर्ष का इतिहास  (बीबीसी हिन्दी)

श्रेणी:इज़राइल
श्रेणी:समझौता
ल्लोत्ज़ा दे ला सीदा

**ल्लोत्ज़ा दे ला सीदा** (व्लिसियन उचारण : [ˈʎɔdʒa ðe la ˈseða], स्पैनिश: Lonja de la Seda, अंग्रेज़ी "Silk Exchange") व्लिसिया स्पेन में एक पुरानी व्लिसियन शैली की एक ईमारत है। यह 1482 से 1548 के बीच बनाया गया। शहर के अधिकांश यात्रिओं द्वारा देखी जाने वाली जगह है। यूनेस्को द्वारा 1996 में इसे विश्व विरासत स्थानों में शामिल किया गया है। 

इस इमारत के पीछे एक पुरानी इमारत है, जिसका निर्माण 14 वीं सदी में हुआ था, जिसे तेल आदान प्रदान के लिए इस्तेमाल किया जाता था। इतना ही नहीं इसे तेल के आदान प्रदान के इलावा सभी प्रकार के व्यापार लिए इस्तेमाल किया जाता था। 1348 में यहाँ मोटे सूती कपड़े (Percale) का कारोबार भी होता था। 

## इतिहास
1482 और 1533 के बीच निर्मित, ला लोन्ज़ा तीन भागों (साथ ही ऑरेंज गार्डन - एक दीवार वाला आंगन) से बना है। मुख्य हॉल, साला डे कॉन्ट्राटेशियन (द ट्रेडिंग हॉल), एक बड़ा भव्य रूप से सजाया गया है भव्य मुड़े हुए स्तंभों द्वारा समर्थित स्थान। यह ला लोन्जा का वित्तीय केंद्र था, जहां व्यापारी अनुबंध करते थे। साइड-विंग को पैवेलियन का नाम दिया गया है वाणिज्य दूतावास, और यह ट्रिब्यूनल डेल मार की सीट थी - स्पेन में गठित होने वाला पहला समुद्री व्यापारी ट्रिब्यूनल। पहली दो मंजिलें मुख्य समारोह कक्ष थीं, ऊपरी हिस्से में एक समृद्ध रूप से सजाई गई छत है। इन कमरों में अभी भी मूल साज-सज्जा बनी हुई है। अवसर पर, न्यायाधिकरण कैद कर देगा ला लोन्जा के केंद्रीय टॉवर में ऋण के लिए व्यापारी - संरचना का तीसरा भाग।

वर्तमान इमारत के पीछे, 14वीं सदी की एक पुरानी इमारत थी, जिसे ऑयल एक्सचेंज कहा जाता था (वैलेंसियन में लोत्जा डे ल'ओली, या स्पेनिश में लोन्जा डेल ऐसिटे)। यह इसका उपयोग न केवल कृषि तेलों के व्यापार के लिए, बल्कि सभी प्रकार के व्यापार के लिए किया जाता था। जहां 1348 में किसी प्रकार के रेशम के रूप में पर्क्सल (पर्केल) का व्यापार किया जाता था।

## गैलरी

File:Torres de Serrans.jpg|Serranos Towers
File:Valencia - Gargoyles.jpg|Some Gargoyles of Llotja de la Seda
File:Llotja escut pmercat2.jpg|Royal arms of Kingdom of Valencia in the Llotja
File:Sant Joan del Mercat València2.jpg|Sant Joan


## पुस्तक सूची

* 
*  
*  
* 
*  
* 
* 
*  
* 
* 

## सन्दर्भ

श्रेणी:स्पेन के स्मारक
श्रेणी:स्पेन में महल
श्रेणी:स्पेन में विश्व धरोहर स्थल
लक्सर

**लक्सर** यह दक्षिण मिस्र का एक नगर है और लक्सर मुहाफ़ज़ात की राजधानी है| यह प्राचीन नगर थेब्स से जुड़ा हुआ था और यह कर्नाक के प्राचीन स्मारकों के लिए प्रसिद्ध है|

## सन्दर्भ


श्रेणी:मिस्र के मुहाफ़ज़ात
श्रेणी:मिस्र
पूरन चन्द जोशी

**पूरन चन्द जोशी** (; जन्म 14 अप्रैल, 1907, अल्मोड़ा – 9 नवम्बर, 1980, दिल्ली) भारत के साम्यवादी आन्दोलन के प्रमुख आरम्भिक नेताओं में से एक थे। वे भारतीय कम्युनिस्ट पार्टी के प्रथम महासचिव थे (1935 से 47 तक)। एवं, वे एक जाने-माने समाजशास्त्री, अर्थशास्त्री और हिन्दी साहित्यकार हैं। उन्होंने भारतीय समाज की समस्याओं, उसके चरित्र एवं उसकी गतिविधियों का आर्थिक दृष्टिकोण से गहन अध्ययन किया है, भारतीय समाज एवं भारतीय अर्थ-व्यवस्था के विभिन्न पहलुओं का विश्लेषण कर प्रस्तुत किए गए उनके निष्कर्ष अत्यन्त विचारपूर्ण हैं।

जोशी जी की गणना हम उन गिने-चुने समाज वैज्ञानिकों में कर सकते हैं जो समाज की समस्याओं पर विचार करते समय केवल सैद्धान्तिक

ज्ञान को ही आधार नहीं बनाते, वर्ण व्यावहारिक अनुभव से सम्पृक्त करके अपने अध्ययनों के निष्कर्ष प्रस्तावित करते हैं।

## जीवन वृत्त
जोशी जी का जन्म १ मार्च १९२८ को वर्तमान उत्तराखण्ड राज्य के अल्मोड़ा जनपद के ग्राम दिगोली में एक संभ्रांत परिवार में हुआ था। इन्होंने लखनऊ विश्वविद्यालय से समाजशास्त्र एवं अर्थशास्त्र में स्नातकोत्तर किया। १९५४ में पी.एच.डी. करने के बाद ये प्राध्यापन कार्य से जुड़े। १९८८-८९ में वे भारतीय मज़दूर आर्थिक समाज () के अध्यक्ष चुने गए। अगले ही वर्ष वे भारतीय समाजशास्त्रीय समाज () के भी अध्यक्ष बनाये गए। १९९०-९२ में वे दिल्ली के जवाहरलाल नेहरू विश्वविद्यालय में 'फैलो' के रूप में कार्यरत रहे। कालान्तर में वे राष्ट्रीय नाट्य विद्यालय के अध्यक्ष भी बनाए गए। इन्होंने दिल्ली विश्वविद्यालय में विज्ञान शिक्षा केंद्र (सेण्टर ऑफ़ साईंस एजुकेशन) में अध्यक्ष के रूप में भी अपनी सेवाएं दी। भारत सरकार ने इन्हें योजना आयोग के एक पैनल के एक सदस्य के रूप में मनोनीत किया।

## पुस्तकें
जोशी जी ने हिन्दी तथा अंग्रेज़ी में अनेक उल्लेखनीय पुस्तकें लिखी हैं- 

### हिन्दी पुस्तकें
* भारतीय ग्राम
* शताब्दि का अन्त
* सांस्कृतिक परिवर्तन और विकास के सांस्कृतिक आयाम
* अवधारणाओं का संकट
* नवउपनिवेशवाद या नव जागरण
* स्वप्न और यथार्थ: आज़ादी की आधी सदी
* पूजा की पोथी

### अंग्रेज़ी पुस्तकें
* लैण्ड रिफॉर्म इन इण्डिया
* कल्चरल कम्युनिकेशन एण्ड स्पेशल चेंज
* मार्क्सिस एंड सोशल रिवोल्यूशन इन इंडिया
* दि कलचरल डाइमेंशन ऑफ इकोनामिक डेवलपमेंट
* उत्तराखण्ड: ईशुज एण्ड चैलेंजेज़
* दि इण्डियन एक्सपेरिमेंट
* महात्मा गांधी: द न्यू इकॉनॉमिक ऐजेंडा
* सेकुलेरिज़म एण्ड डेवेलेपमेंट

## पुरस्कार/सम्मान

रवीन्द्र भारती विश्वविद्यालय, कोलकाता ने समाजशास्व के क्षेत्र में किए गए अभूतपूर्व कार्य के लिए इन्हें डी.लिट. की विशिष्ट उपाधि प्रदान की।

केन्द्रीय हिन्दी संस्थान, आगरा द्वारा राहुल सांकृत्यायन पुरस्कार

## बाहरी कड़ियाँ

श्रेणी:भारतीय समाजशास्त्री
श्रेणी:भारत के अर्थशास्त्री
श्रेणी:1927 में जन्मे लोग
श्रेणी:जीवित लोग

## बाहरी कड़ियाँ
*'''श्री पी. सी. जोशी''' : भारत में कम्युनिस्ट पार्टी के आधार स्तम्भ
*भारतीय कम्युनिस्ट आन्दोलन में उत्तर प्रदेश का योगदान -6

श्रेणी:साम्यवादी नेता
संक्षेपण

## परिचय
आज का जीवन बहुत गतिपूर्ण हो गया है। लोगों के पास समय की कमी है। यही कारण है कि व्यक्ति कम-से-कम समय में अधिक से अधिक बातें जान लेना चाहता है। किसी भी सामग्री को चाहे वह कोई विवरण पत्र हो या कोई लेख या आख्यान हो, उसके मुख्य भाव या विचार को छोड़े बिना, एक तिहाई भाग में लिखना ही **सार-लेखन** कहा जाता है। 

अपनी बात को प्रभावी और रोचक बनाने और उसे पाठको की समझ में आ सकने योग्य बनाने के लिए लेखक अपनी बात को दोहराता है, मुहावरे और लोकोक्तियों का प्रयोग करता है, किसी कथा-प्रसंग से उसे प्रमाणित करता है, विद्वानों की उक्तियों को उद्धृत करके उसे ठोस बनाता है, अलंकार युक्त शब्दावली का प्रयोग करता है और कथ्य को विस्तार देता है। इन सब कारणों से मुख्य विचार कम होते हुए भी सामग्री का आकार बढ जाता है। संक्षेपण में जो बाते महत्व की होती है उन्हे हम स्वीकर लेते हैं और शेष को छोड़ देते है। (सार-सार को गहि रहै, थोथा देत उड़ाय)
## संक्षेपण की प्रक्रिया
संक्षेपण की प्रक्रिया में कुछ महत्वपूर्ण बिंदुओं का ध्यान रखा जाना चाहिए। मूल पाठ से संक्षेपण में अर्थ का संप्रेषण भिन्न नहीं होना चाहिए। दंगल झाल्टे ने इसकी प्रक्रिया को निम्नवत रूप से समझाया है : 
# संक्षेपण करते समय सबसे पहले मूल अनुच्छेद या विषय-वस्तु को एकाधिक बार ध्यान पूर्वक पढ़ लेना चाहिए। इससे मूल अनुच्छेद का भावार्थ समझ में आ जाएगा तब तक सार-लेखन की शुरूआत नहीं करनी चाहिए जब तक कि मूल विषय का भावार्थ समझ में न आ जाए।
# मूल अनुच्छेद को पढ़ने के बाद महत्त्वपूर्ण तथ्यों, बातों तथा विचारों को रेखांकित कर लिया जाना चाहिए। रेखांकन करते समय मूल विषय से संबंधित कोई भी महत्त्वपूर्ण अंश नहीं छूटना चाहिए।
# इसके बाद मूल में व्यक्त किए गए विचारों, भावों तथा तथ्यों को क्रमबद्ध कर लेना चाहिए।
# मूल अनुच्छेद का एक तिहाई में संक्षेपण करना चाहिए। इसमें संक्षेपक को अपनी ओर से कोई भी तर्क-वितर्क करने तथा किसी अतिरिक्त अंश को जोड़ने की अनुमति या छूट नहीं होती।
# संक्षेपण को अंतिम रूप दिए जाने से पूर्व उसका पहले कच्चा रूप तैयार कर लेना चाहिए और अच्छी तरह देख लिया जाना चाहिए कि सभी महत्त्वपूर्ण भावों का अंतर्भाव उसमें हो चुका है या नहीं।
# संक्षेपण तैयार करते समय मूल अनुच्छेद में वर्णित या उल्लिखित कहावतें, मुहावरे, वाक् प्रचार तथा अलंकार आदि को हटा देना चाहिए।
# संक्षेपण तैयार करने के बाद उसके लिए सुयोग्य शीर्षक का चयन किया जाना चाहिए।
## संक्षेपण की विशेषताएँ
* संक्षेपण स्वतः पूर्ण होना चाहिए 

* संक्षेपण में भाव एवं भाषा शुद्ध एवं सुस्पष्ट होनी चाहिए 

* संक्षेपण की भाषा में प्रवाह एवं क्रमबद्धता होनी चाहि

* संक्षेपण में स्पष्टता होनी चाहिए
* एकात्मकता होना चाहिए 
* गतिशीलता होनी चाहिए
* प्रवाहमान गुण होना चाहिए
* सशक्ति होनी चाहिए
* केन्द्रीय भावबद्धता होनी चाहिए
* संक्षेपण में विस्तार नहीं होना चाहिए
* अशुद्धि एवं व्याकरण के नियमों का ध्यान रखना चाहिए
* आवश्यकतानुसार विराम चिन्ह लगा होना चाहिए ।

## इन्हें भी देखें
* पल्लवन
* अनुच्छेद
* लेख (आर्टिकल)
* निबन्ध

## बाहरी कड़ियाँ
*संक्षेपण 
*संक्षेपण और पल्लवन (गूगल पुस्तक ; लेखक- कैलाशचन्द्र भाटिया)

## सन्दर्भ

श्रेणी:भाषा
भारतीय कालीन प्रौद्योगिकी संस्थान, भदोही

350px|भारतीय कालीन कला का एक उदाहरण।**भारतीय कालीन प्रौद्योगिकी संस्थान** (Indian Institute of Carpet Technology / IICT), समिति पंजीकरण अधिनियम, 1860 के अंतर्गत पंजीकृत समिति के रूप में वर्ष 1998 में भारत सरकार, वस्त्र मंत्रालय द्वारा स्थापित किया गया। यह एशिया में एक अनूठे प्रकार के डिग्री कार्यक्रम, (कालीन एवं वस्त्र प्रौद्योगिकी) में बी.टेक कार्यक्रम को आरम्भ करते हुए वर्ष 2001 में वास्तविक रूप में क्रियाशील हो गया। यह उत्तर प्रदेश प्रौद्योगिकी विश्वविद्यालय (UPTU) से सम्बद्ध है तथा A.I.C.T.E. से मान्यताप्राप्त है। संस्थान भदोही रेलवे स्टेशन से लगभग ४ किमी दूरी पर है। Rajkumar Pandey 

कालीन उद्योग को विश्व स्तर पर प्रतिस्पर्धी बनाने और इसकी सतत् वृद्धि के लिए तकनीकी विशेषज्ञों, अनुसंधान एवं विकास आदि के रूप में कालीन, वस्त्र एवं अन्य संबद्ध क्षेत्रों को हर सम्भव तकनीकी सहायता मुहैया कराने के प्रयोजन से भारत सरकार, वस्त्र मंत्रालय द्वारा आई आई सी टी स्थापित किया गया था। 

इसकी सभी सीटें ए आई ई ई ई और सेन्ट्रल काउंसिलिंग बोर्ड (सीसीबी), नई दिल्ली के माध्यम से भरी जाती है। बी.टेक कार्यक्रम के अतिरिक्त संस्थान ए जी-रिसर्च, न्यूजीलैंड के सहयोग से आई डी एल पी (इंटरनेशनल डिस्टेंस लर्निंग प्रोग्राम) और उद्योगनुमुखी अल्पावधि कार्यक्रम भी चला रहा है। आई डी एल पी में 30 विषयों में से 07 विभिन्न डिप्लोमा शामिल है तो दूसरी तरफ अल्पावधि में 03 कार्यक्रम शामिल हैं। संस्थान आई. एस. टी. ई. और सी आई आई का भी सदस्य है। 

इस संस्थान को २००५ में यूके की SGS संस्था द्वारा ISO 9001:2000 प्रदान किया गया था। इस संस्थान की प्रयोगशालाएँ NABL द्वारा प्रमाणित हैं।

## विभाग
**1. मानव संसाधन विकास (एचआरडी)**
:*  कालीन एवं वस्त्र प्रौद्योगिकी में बी.टेक. कार्यक्रम
:*  अल्पावधि प्रशिक्षण कार्यक्रम
::* कैड
::* कम्पयूटर एवं प्रबंधन
::* रंजन
:* उद्योगोनुमुखी विशेष पाठ्यक्रम तथा आई डी एल पी पैकेज
::: उद्योग ए जी - रिसर्च, न्यूजीलैंड के सहयोग से आई आई सी टी द्वारा संचालित आई डी एल पी के माध्यम से 6 हजार रुपये प्रति विषय की दर से शुल्क अदा करते हुए निम्नलिखित अपेक्षित विषय / विषयों पर अपने प्रतिनिधि /प्रतिनिधियों को नामांकित कर लाभ उठा सकता है।

## बाहरी कड़ियाँ
*'''भारतीय कालीन प्रौद्योगिकी संस्थान, भदोही''' का जालघर
*कालीन उद्योग को नर्ई दिशा (बिजनेस स्टैण्डर्ड)
*भारत-न्यूजीलैंड समझौते के तहत कालीन प्रशिक्षण का कार्य शुरू (नवभारत टाइम्स)

श्रेणी:उत्तर प्रदेश के शिक्षा संस्थान
तेरुएल गिरजाघर

**तेरुएल गिरजाघर** (**स्पेनी भाषा** में: Catedral de Santa María de Teruel) तेरुएल आरागोन स्पेन में स्थित एक गिरजाघर है। इस गिरजाघर को सेन्ट मेरी के नाम पर समर्पित किया गया है। इस गिरजाघर को मुदेजार वास्तुकला शैली (Mudéjar architecture) में निर्माण किया गया है। इस गिरजाघर के साथ-साथ शहर के और ज़रागोज़ा के प्रान्त के कई गिरजाघरों को यूनेस्को विरासत स्थल के रूप में 1986 से सूचीबद्ध किया गया है।

## इतिहास
इस गिरजाघर का प्रारंभिक स्रोत आरागोन के अल्फ़ान्सो द्वितीय दुवारा बनाए नगर से जुड़ा है। अल्फ़ान्सो ने नगर निर्माण के साथ-साथ ही एक गिरजाघर के बनाने का आदेश दिया था जिसे उसने सेन्ट मेरी डे मीडियाविल्ला के नाम पर समर्पित किया था। परिसर के निर्माण के लिए रोमेनेस्क शैली को चुना गया था। 13 वीं सदी में मोरिसको के वास्तुकला विशेषज्ञ जुज़ाफ़ ने इसका पुनर्गठन किया था। उसने गिरजघर को मुदेजार वास्तुकला शैली का रूप दिया जिसमें परिसर के बीच की एक स्पष्ट धारा और द्विमार्गीय प्रारूपण शामिल है। मुदेजार शैली ही में निर्मित बेल टावर को 1257 में पूरा किया गया था। 14 वीं सदी में गिरजघर को गोथिक-मुदेजार शैली के मिश्रण से एक और नए रूप देने का प्रयास किया गया था। 

1423 में पोप बेनेडिक्टने बारहवें (Pope Benedict XII) ने, जो मूल रूप से आरागोनी था, इस गिरजाघर को एक विशेष दर्जा (collegiate) दिया था। 1538 में मार्टिन दे मोताल्बन (Martín de Montalbán) ने गिरजाघर के मध्य भाग में एक गुंबद बनाया था। यह एक अष्टकोणीय योजना थी जिसमें बाहरी कोने दो-धारी खिड़कियों और प्लाटेरेस्क (Plateresque) सजावट के चलते देखने वाले का दिल मोह लेते थे। 1587 में तेरुएल में एक नए डायोसीज़ (diocese) को बनाए जाने के साथ ही इस गिरजाघर को और भी पवित्र माना गया और इसे कैथेडरल (cathedral) का दर्जा दिया गया था।

## अवलोकन
घण्टा घर स्पेन में मुदेजार शैली का सर्वश्रेष्ठ टॉवर है। यह एक चौकोर योजना रखता है जिसमें तीन मंज़िलें हैं और जिन्हें मिट्टी के टाइलों और चीनी के उच्च श्रेणी से निर्मित काँच के साथ सजाया गया है। इसकी चोटी पर 18 वीं सदी का एक लालटेन है। 

गिरजाघर के बीच में बनी छत को जिसे 14 वीं सदी में बनाया गया था, गोथिक शैली में, ऐतिहासिक, धार्मिक, मानव और पशु तस्वीरों के साथ सजाया गया है।

एक और विशेषता यह है कि गिरजाघर के बीच में प्राथना के लिए एक ऊँचा स्थल बना है जो आरागोनी कला में आने वाले नए युग के सुधारों का प्रतीक है।

## गैलरी

File:Techumbre mudéjar, Catedral, Teruel, España, 2014-01-10, DD 38.JPG|The decorated coffer ceiling of the nave
File:Claustro mudéjar de la Iglesia de San Pedro, Teruel, Aragón, España - 20090426.jpg|Mudéjar cloister of the cathedral


## सन्दर्भ

## बाहरी कड़ियाँ

*कैथेडरल के चित्र और उनके विवरण 
*पृष्ठ जिसमें दृष्यात्मक और चित्र विवरण के साथ मौजूद है   
* तेरुएल गिरजाघर का विस्तृत विवरण
* तेरुएल गिरजाघर की कला सम्बंधी जानकारी
* स्पेन के गिरजा घरों पर लिखी गई किताब
* Teruel: Mudéjar Architecture
* Catedral of Teruel and the Mudéjar Towers

श्रेणी:स्पेन के स्मारक
श्रेणी:स्पेन के गिरजाघर
विभाजन

**विभाजन** से इनमें से कोई तात्पर्य हो सकता है:

* विभाजन (गणित)
* भारत का विभाजन
काँके

**काँके** (Kanke) भारत के झारखण्ड राज्य के राँची ज़िले में स्थित एक नगर है। यह राँची का एक उपनगर है।

## विवरण
यहाँ पर एक विशाल जलाशय स्थित है जिसे 'कांके बांध सरोवर' कहते हैं और इसी से राँची शहर को जल आपूर्ति की जाती है। देश का पहला मान्सिक चिकित्सा संस्थान केन्द्रीय मनश्चिकित्सा संस्थान यहीं पर स्थित है। इसके अतिरिक्त यहाँ बिरसा कृषि विश्वविद्यालय, भारतीय कोयला प्रबन्धन संस्थान, पशुचिकित्सा संस्थान के अतिरिक्त कुछ अन्य संस्थान भी यहाँ स्थित हैं। राँची रेलवे स्टेशन से कांके बांध की दूरी पांच किलोमीटर है।

## इन्हें भी देखें
* राँची ज़िला

## सन्दर्भ

श्रेणी:राँची ज़िला
श्रेणी:झारखंड के शहर
श्रेणी:राँची ज़िले के नगर
श्रेणी:राँची
विद्युत्-आक्षेपी चिकित्सा

right|thumb|300px|विद्युत-आक्षेपी चिकित्सा के लिये बनी एक मशीन ९१९६)
**विद्युत्-आक्षेपी चिकित्सा** (electroconvulsive therapy / ECT) मनश्चिकित्सा की एक मानक विधि है। सामान्यतः इसे 'आघात चिकित्सा' या आम भाषा में 'बिजली के झटके' कहा जाता है। यह एकध्रुवीय अवसाद (Major depressive disorder) का एक जैविक उपचार है जिसमें रोगी के सिर से इलेक्ट्रोड संलग्न कर उसमें विद्युत धारा प्रवाहित करके मष्तिष्क तक पहुँचाई जाती है। यह तीव्र अवसाद के रोगियों पर प्रभावी होती है जिन पर औषधि-चिकित्सा असफल हो जाती है।

बिजली के झटके या ईचीटी के के संबन्ध में साधारण लोगों मे एक डर रहता है किन्तु ईसीटी एक बहुत ही सुरक्षित एवं असरदार इलाज है। कई मरीज जो अवसाद से ग्रस्त हों, इस कदर की वो आत्महत्या की बात सोंचे या करे, उनमें भी ईसीटी बहुत जल्द असर दिखाती है। इसे इतना सुरक्षित माना गया है कि गर्भवती महिलाएंँ जब मानसिक रूप से बीमार हो जाती हैं, ईसीटी देना दवाइयों से ज्यादा सुरक्षित माना गया है। शोध किये गये हैं जिसमें ईसीटी को पूरी तरह से सुरक्षित माना गया है। 

## सन्दर्भ


श्रेणी:मनश्चिकित्सा
एकध्रुवीय अवसाद

right|thumb|300px|किसी प्रिय व्यक्ति की मृत्यु से उपजा अवसाद
**एकध्रुवीय अवसाद** (unipolar depression) एक मानसिक विकार है जिसमें रोगी लगातार उदास रहता है, उसका आत्माभिमान निम्न स्तर पर आ जाता है, तथा प्रायः आनन्दकर कार्यों में भी उसकी रुचि समाप्त हो जाती है। इसे 'मुख्य अवसादी विकार' (Major depressive disorder (MDD)) भी कहते हैं। 'अवसाद' (डिप्रेशन) शब्द का प्रयोग अनेक स्थितियों में किया जाता है और प्रायः 'अवसाद' का मतलब 'एकध्रुवीय अवसाद' से ही होता है।

एकध्रुवीय अवसाद व्यक्ति को अक्षम बना देता है, उसके परिवार, कार्य या विद्यालय के जीवन को भी प्रभावित करता है, व्यक्ति के सोने और खाने की आदतों को प्रभावित करता है, और अन्ततः उसके सामान्य स्वास्थ्य को प्रभावित करता है। अमेरिका के एकध्रुवीय अवसाद से प्रभावित लगभग 3.4% लोग आत्महत्या कर लेते हैं और ६०% आत्महत्या करने वाले अवसाद या किसी मूड विकार के रोगी रहे होते हैं। Instagram id=its_rahulsurana

## इन्हें भी देखें
* द्विध्रुवी विकार 

श्रेणी:मानसिक विकार
विष्णुदत्त मिश्र तरंगी

**विष्णुदत्त मिश्र तरंगी** भारत के प्रारंभिक पत्रकारों में से थे। वे हिंदी के विद्वान, कवि और व्यंग्य लेखक भी थे। उनका कार्यस्थल खंडवा, भोपाल, कलकत्ता, जबलपुर, दिल्ली और जयपुर जैसा विस्तृत क्षेत्र था। 

## सन्दर्भ

श्रेणी:पत्रकार
श्रेणी:लेखक
श्रेणी:कवि
अनवीकरणीय संसाधन

**अनवीकरणीय संसाधन** (Non-renewable resource) वे संसाधन होते हैं, जिनके भण्डार में प्राकृतिक प्रक्रियाओं द्वारा पुनर्स्थापन नहीं होता रहता है। यह संसाधन मानवीय क्रियाओं द्वारा समाप्त हो जाते हैं तथा पुनः निर्माण होने में करोड़ों वर्ष की अवधि लेते हैं। इसका उदाहरण कोयला, पेट्रोलियम तथा प्राकृतिक गैस आदि हैं।

## खनिज एवं अयस्क

पृथ्वी में पाये जाने वाले खनिज और अयस्क इस तरह के संसाधनों के उदाहरण हैं। इन्हें बनने में करोड़ों वर्ष की अवधि, अत्यधिक दबाव और उच्च तापमान की आवश्यकता होती है। इसके अलावा भी इन्हें कई अलग अलग प्रक्रियाओं से गुजरना पड़ता है। इसके बाद ही इनका मानव द्वारा उपयोग किया जा सकता है। चूंकि मानव द्वारा ऐसी स्थिति बना पाना संभव नहीं, इस कारण ऐसे संसाधनों को दोबारा प्राप्त नहीं किया जा सकता है।

## सन्दर्भ

श्रेणी:संसाधन
श्रेणी:पारितंत्र
श्रेणी:पर्यावरण विज्ञान
श्रेणी:संधारणीय विकास
*
विकास अध्ययन

**विकास अध्ययन** (Development studies) समाज विज्ञान की एक बहुविषयी शाखा है। इसकी शिक्षा प्रायः परास्नातक स्तर पर दी जाती है और कभी-कभी पूर्वस्नातक स्तर पर भी। इसकी लोकप्रियता १९९० के दशक में बढ़ी। इसका शिक्षण प्रायः तृतीय विश्व के देशों में या उन देशों में होता है जो उपनिवेशवाद से सीधे जुड़े थे, जैसे यूके। 

श्रेणी:विकास
कणाभ

भौतिकी में **कणाभ** (Quasiparticle) उन्मज्जी संवृति है जो स्थूल रूप से एक जटिल प्रणाली है जैसे एक ठोस का व्यवहार *जिसमें कि* मुक्त आकाश में दुर्बल अन्योन्य क्रिया करने वाले भिन्न कण हों। उदाहरण के लिए इलेक्ट्रॉन किसी अर्धचालक में गति करता है तो अन्य इलेक्ट्रोनों और नाभिक से टक्करों के कारण इसकी गति जटिल रूप से पथित होती है लेकिन यह लगभग उसी तरह व्यवहार करता है जैसे *[[प्रभावी द्रव्यमान (ठोस-अवस्था भौतिकी)|भिन्न द्रव्यमान]]* का कोई इलेक्ट्रॉन व्यवधान रहित मुक्त आकाश में गति करता है। भिन्न द्रव्यमान के इस "इलेक्ट्रॉन" को "इलेक्ट्रॉन कणाभ" कहते हैं।

## अवलोकन
सभी ठोस तीन तरह के कणों: इलेक्ट्रॉन, प्रोटोन और न्यूट्रॉन से मिलकर बने होते हैं। कणाभ इनमें से कोई भी नहीं है बल्कि यह एक उन्मज्जी संवृति है जो ठोसों के अन्दर घटित होती है। इसलिए यह सम्भव है कि एक कण (इलेक्ट्रॉन, प्रोटोन, न्यूट्रॉन) आकाश में विचरण कर सकता है लेकिन एक *कणाभ*' केवल ठोस के अन्दर ही रह सकता है।

## कणाभ और सामूहिक उत्तेजन के उदाहरण
इस अनुभाग में कणाभ और सामूहिक उत्तेजन के उदाहरण दिये गये हैं। पहले उपानुभाग में वो कणाभ दिये गये हैं जो विभिन्न पदार्थों में सामान्य परिस्थितियों में पाये जाते हैं; दूसरे उपानुभाग में विशिष्ट परिस्थितियों में प्राप्त होने वाले कणाभ दिये गये हैं।

### बहुत साधारण उदाहरण

*ठोसो में, **इलेक्ट्रॉन कणाभ** एक इलेक्ट्रॉन होता है जो ठोस में अन्य बलों और अन्योन्य क्रियाओं से प्रभावित होता है। इलेक्ट्रॉन के कणाभ का आवेश और प्रचक्रण मूलकण इलेक्ट्रॉन के समान होता है और एक सामान्य इलेक्ट्रॉन के समान यह भी एक फर्मिऑन होता है। हालांकि इसका द्रव्यमान मूलतः सामान्य इलेक्ट्रॉन से कम होता है।
***[[इलेक्ट्रॉन कोटर|कोटर]]** किसी अवस्था में इलेक्ट्रॉन की कमी अनुरूपि कणाभ है; यह सामान्य रूप से अर्धचालकों के संयोजी बैण्ड में रिक्त अवस्था के लिए काम में लिया जाता है। एक कोटर का आवेश इलेक्ट्रॉन के विपरीत होता है।
* **[[फ़ोनान]]** (ध्वनि क्वांटम) किसी दृढ़ क्रिस्टल सरंचना में परमाणुओं के स्पंदन का सामूहिक उत्तेजन है। यह ध्वनि तरंग का क्वांटम है।
* **[[मैगनॉन]]** 
* **[[रोटॉन]]** 
* **[[पोलरिटॉन]]**
* **[[प्लाज़्मॉन]]** (द्रव्यैकक) 
* **[[पोलरॉन]]** (ध्रुवॉन) 
* **[[ऐक्साइटॉन]]** 
* **प्लास्मारिटॉन**

### बहुत विशिष्ट उदाहरण

## सन्दर्भ

श्रेणी:भौतिकी की अवधारणाएँ
श्रेणी:संघनित द्रव्य भौतिकी
श्रेणी:प्रमात्रा प्रावस्था
श्रेणी:कणाभ
गौरव गोगोई

**गौरव गोगोई** भारत की सतारहवीं लोकसभा के सांसद हैं। २०१४ के चुनावों और २०१੯ के चुनावों में वे असम की कलियाबोर सीट से भारतीय राष्ट्रीय कांग्रेस के टिकट पर चुनाव लड़कर निर्वाचित हुए। 

## सन्दर्भ

## बाहरी कड़ियाँ
* भारत के राष्ट्रीय पोर्टल पर गौरव गोगोई।

श्रेणी:१६वीं लोक सभा के सदस्य
श्रेणी:1982 में जन्मे लोग
श्रेणी:असम के सांसद
श्रेणी:भारतीय राष्ट्रीय कांग्रेस के सांसद
श्रेणी:१७वीं लोक सभा के सदस्य
विजय चक्रवर्ती

**विजया चक्रवर्ती** भारत की सोलहवीं लोकसभा के सांसद हैं। २०१४ के चुनावों में वे असम की गुवाहाटी सीट से भारतीय जनता पार्टी के टिकट पर चुनाव लड़कर निर्वाचित हुए। 

## सन्दर्भ

## बाहरी कड़ियाँ
* भारत के राष्ट्रीय पोर्टल पर विजया चक्रवर्ती।

श्रेणी:1939 में जन्मे लोग
श्रेणी:१६वीं लोक सभा के सदस्य
श्रेणी:जीवित लोग
श्रेणी:असम के सांसद
श्रेणी:भारतीय जनता पार्टी के सांसद
रामेश्वर तेली

रामेश्वर तेली भारतीय जनता पार्टी के सदस्य और संसद सदस्य, डिब्रूगढ़ (लोकसभा निर्वाचन क्षेत्र) से लोकसभा सदस्य हैं। वह 30 मई 2019 से खाद्य प्रसंस्करण उद्योग मंत्रालय में राज्य मंत्री भी हैं।

 

## सन्दर्भ

## बाहरी कड़ियाँ
* भारत के राष्ट्रीय पोर्टल पर रामेश्वर तेली।

श्रेणी:1970 में जन्मे लोग
श्रेणी:१६वीं लोक सभा के सदस्य
श्रेणी:जीवित लोग
श्रेणी:असम के सांसद
श्रेणी:भारतीय जनता पार्टी के सांसद
श्रेणी:१७वीं लोक सभा के सदस्य
श्रेणी:मोदी मंत्रिमंडल
बदरुद्दीन अजमल

**मौलाना बदरुद्दीन अजमल साहब क़ासमी** भारत की  सत्रहवीं लोक सभा केे सांसद हैं 2019 में वह भारत के असम राज्य के धुबरी सीट से आल इंडिया यूनाईटेड डेमोक्रेटिक फ्रंट पार्टी  के टिकट पर चुनाव लड़कर निर्वाचित हुए। वह लगातार तीन बार 2009,2014,2019 लोक सभा चुनाव में जीत दर्ज कर चुके हैं। 
। मौलाना **बदरुद्दीन अजमल** क़ासमी साहब असम राज्य के जमीयत उलेमा-ए-हिन्द के सदर हैं।

## सन्दर्भ

## बाहरी कड़ियाँ
* 
* भारत के राष्ट्रीय पोर्टल पर बदरुद्दीन अजमल

श्रेणी:1950 में जन्मे लोग
श्रेणी:१६वीं लोक सभा के सदस्य
श्रेणी:जीवित लोग
श्रेणी:असम के सांसद
श्रेणी:असम यूनाइटेड डेमोक्रेटिक फ्रंट के सांसद
श्रेणी:१७वीं लोक सभा के सदस्य
निनोंग ईरिंग

**निनोंग ईरिंग** भारत की सोलहवीं लोकसभा के सांसद हैं। २०१४ के चुनावों में वे अरुणाचल प्रदेश की अरुणाचल पूर्व,सीट से भारतीय राष्ट्रीय कांग्रेस के टिकट पर चुनाव लड़कर निर्वाचित हुए। 

## बाहरी कड़ियाँ
* भारत के राष्ट्रीय पोर्टल पर सांसदों के बारे में संक्षिप्त जानकारी
## सन्दर्भ

श्रेणी:१६वीं लोक सभा के सदस्य
श्रेणी:1959 में जन्मे लोग
श्रेणी:अरुणाचल प्रदेश के सांसद
श्रेणी:भारतीय राष्ट्रीय कांग्रेस के सांसद
श्रेणी:१५वीं लोकसभा के सदस्य
माला राज्यलक्ष्मी शाह

**माला राज्यलक्ष्मी शाह** भारत की सोलहवीं लोकसभा में सांसद हैं। २०१४ के चुनावों में वे उत्तराखण्ड की टिहरी गढ़वाल सीट से भारतीय जनता पार्टी के टिकट पर चुनाव लड़कर निर्वाचित हुईं। 

## प्रारंभिक जीवन और शिक्षा
माला राज्य लक्ष्मी का जन्म 23 अगस्त 1950 को थापथली दरबार, काठमांडू, नेपाल में हुआ था।https://www.india.gov.in/my-government/indian-parliament/mala-rajya-laxmi-shah
उन्होंने 7 फरवरी 1975 को टेहरी गढ़वाल के महाराजा मनुजेंद्र शाह साहिब बहादुर से शादी की और उनकी एक बेटी, क्षीर्या कुमारी देवी (जन्म 1976 में नई दिल्ली) है।
माला इंटरमीडिएट हैं और उन्होंने कॉन्वेंट ऑफ जीसस एंड मैरी, पुणे और रत्न राज्य लक्ष्मी कॉलेज, काठमांडू से पढ़ाई की है।

## कैरियर
वह उप-चुनाव में 15वीं लोकसभा के लिए चुनी गईं और उत्तराखंड में भाजपा राज्य संसदीय बोर्ड की सदस्य हैं।  उन्होंने उत्तराखंड के तत्कालीन मुख्यमंत्री विजय बहुगुणा के बेटे और भारतीय राष्ट्रीय कांग्रेस के उम्मीदवार साकेत बहुगुणा को 22,000 से अधिक के अंतर से हराया।

माला राज्य लक्ष्मी शाह पूर्व टेहरी शाही परिवार के वंशज मनबेंद्र शाह की बहू हैं, जिन्होंने रिकॉर्ड आठ बार लोकसभा में इस सीट का प्रतिनिधित्व किया। 9 नवंबर 2000 को एक अलग राज्य के गठन के बाद से वह राज्य से लोकसभा के लिए चुनी गई पहली महिला हैं।

## बाहरी कड़ियाँ
* भारत के राष्ट्रीय पोर्टल पर सांसदों के बारे में संक्षिप्त जानकारी
## सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:उत्तराखण्ड के सांसद
श्रेणी:भारतीय जनता पार्टी के सांसद
श्रेणी:1950 में जन्मे लोग
सतीश कुमार गौतम

**सतीश कुमार गौतम**२०१४ के चुनावों में वे उत्तर प्रदेश की अलीगढ़ सीट से भारतीय जनता पार्टी के टिकट पर चुनाव लड़कर पहली बार सोलहवीं लोकसभा के सांसद निर्वाचित हुए थे उसके बाद वर्ष 2019 के लोकसभा आम चुनावों में भारतीय जनता पार्टी के टिकट पर चुनाव लड़कर पुनः सतरहवीं लोकसभा में सांसद निर्वाचित हुए। 

## बाहरी कड़ियाँ
* भारत के राष्ट्रीय पोर्टल पर सांसदों के बारे में संक्षिप्त जानकारी
## सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:उत्तर प्रदेश के सांसद
श्रेणी:भारतीय जनता पार्टी के सांसद
श्रेणी:1972 में जन्मे लोग
धर्मेन्द्र कश्यप

**धर्मेन्द्र कश्यप**, भारत के उत्तर प्रदेश की आंवला लोकसभा में सांसद रह चुके हैं। २०१४ के चुनावों और भारतीय आम चुनाव, 2019 में वे उत्तर प्रदेश की आंवला सीट से भारतीय जनता पार्टी के टिकट पर चुनाव लड़कर निर्वाचित हुए। इससे पूर्व ये बहुजन समाज पार्टी की तरफ से विधानसभा चुनाव लड़े थे। 

## बाहरी कड़ियाँ
* भारत के राष्ट्रीय पोर्टल पर सांसदों के बारे में संक्षिप्त जानकारी

## सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:उत्तर प्रदेश के सांसद
श्रेणी:भारतीय जनता पार्टी के सांसद
श्रेणी:1968 में जन्मे लोग
हुकुम सिंह

**हुकुम सिंह** (५ अप्रैल १९३८ – ३ फ़रवरी २०१८) भारत की सोलहवीं लोकसभा के सांसद थे। २०१४ के चुनावों में वे उत्तर प्रदेश की कैराना सीट से भारतीय जनता पार्टी के टिकट पर चुनाव लड़कर निर्वाचित हुए।हुकुम सिंह उत्तर प्रदेश की कांग्रेस एवंं भाजपा सरकार में मंत्री रहे थे। हुकुम सिंह पश्चिम उत्तर प्रदेश केेेे कद्दावर नेता थे। हुकुम सिंह का जन्म शामली जिले के कंडेेेेला गांव में हुआ था। हुकुम सिंह सक्रिय राजनीति में आने से पहले भारतीय सेना में एक सैैनिक थे।

हुकुम सिंह को उनके किए हुए विकास कार्यों के कारण उन्हें क्षेत्र में विकास पुरुष के नाम से संबोधित किया जाता है।

## बाहरी कड़ियाँ
* भारत के राष्ट्रीय पोर्टल पर सांसदों के बारे में संक्षिप्त जानकारी
* हुकुम सिंह कौन हैं? (बीबीसी हिन्दी)

## सन्दर्भ

श्रेणी:१६वीं लोक सभा के सदस्य
श्रेणी:1938 में जन्मे लोग
श्रेणी:उत्तर प्रदेश के सांसद
श्रेणी:भारतीय जनता पार्टी के सांसद
श्रेणी:२०१८ में निधन
कीर्तिवर्धन सिंह

**कीर्तिवर्धन सिंह** भारत की सोलहवीं लोकसभा, सत्रहवीं लोकसभा व अट्ठारहवीं लोकसभा के लगातार तीसरी बार सांसद हैं। 2024 के चुनावों में वे उत्तर प्रदेश की गोंडा सीट से भारतीय जनता पार्टी के टिकट पर चुनाव लड़कर निर्वाचित हुए।

 कीर्तिवर्धन सिंह वर्तमान एनडीए (मोदी 3.0) में केंद्रीय राज्यमंत्री वन पर्यावरण एवं जलवायु परिवर्तन व केंद्रीय विदेश राज्यमंत्री के रूप में कार्यरत हैं,

## सन्दर्भ

## बाहरी कड़ियाँ
* भारत के राष्ट्रीय पोर्टल पर सांसदों के बारे में संक्षिप्त जानकारी

श्रेणी:१७वीं लोक सभा के सदस्य
श्रेणी:जीवित लोग
श्रेणी:उत्तर प्रदेश के सांसद
श्रेणी:भारतीय जनता पार्टी के सांसद
श्रेणी:1966 में जन्मे लोग
राधेश्याम बिस्वास

**राधेश्याम बिस्वास** भारत की सोलहवीं लोकसभा के सांसद हैं। २०१४ के चुनावों में वे असम की करीमगंज सीट से असम यूनाइटेड डेमोक्रेटिक फ्रंट के टिकट पर चुनाव लड़कर निर्वाचित हुए। 

## सन्दर्भ

## बाहरी कड़ियाँ
* भारत के राष्ट्रीय पोर्टल पर राधेश्याम बिस्वास।

श्रेणी:१६वीं लोक सभा के सदस्य
श्रेणी:जीवित लोग
श्रेणी:असम के सांसद
श्रेणी:असम यूनाइटेड डेमोक्रेटिक फ्रंट के सांसद
श्रेणी:१७वीं लोक सभा के सदस्य
श्रेणी:1954 में जन्मे लोग
कलराज मिश्र

**कलराज मिश्र** (जन्म: 1 जुलाई 1941) एक भारतीय राजनीतिज्ञ हैं जिन्होंने 2019 से 2024 तक राजस्थान के राज्यपाल के रूप में सेवा दी। वे पूर्व हिमाचल प्रदेश के राज्यपाल और भारतीय जनता पार्टी के वरिष्ठ नेता हैं। उन्होंने सूक्ष्म, लघु और मध्यम उद्यम मंत्रालय में केंद्रीय मंत्री के रूप में कार्य किया है और उत्तर प्रदेश से लोक सभा एवं राज्य सभा दोनों में सांसद रहे हैं।

## प्रारंभिक जीवन
कलराज मिश्र का जन्म उत्तर प्रदेश के गाजीपुर ज़िले के मलिकपुर गाँव में एक मध्यमवर्गीय परिवार में हुआ था। उनके पिता रामगया मिश्र शिक्षक थे। उन्होंने महात्मा गांधी काशी विद्यापीठ, वाराणसी से एम.ए. की डिग्री प्राप्त की। उन्होंने 7 मई 1963 को सत्यवती मिश्र से विवाह किया। उनके दो पुत्र और एक पुत्री हैं।

## राजनीतिक जीवन
मिश्र 1955 में राष्ट्रीय स्वयंसेवक संघ (RSS) से जुड़े और 1963 में पूर्णकालिक प्रचारक बने। 1977 में वे जनता युवा मोर्चा के उपाध्यक्ष बने और 1979 में अध्यक्ष चुने गए। वे भारतीय जनता युवा मोर्चा के पहले निर्वाचित राष्ट्रीय अध्यक्ष बने।

उन्होंने उत्तर प्रदेश सरकार में लोक निर्माण, पर्यटन और चिकित्सा शिक्षा जैसे विभागों का नेतृत्व किया। 2012 में उन्होंने विधानसभा चुनाव लड़ा और लखनऊ पूर्व से विधायक बने। 2014 में देवरिया से लोकसभा सांसद निर्वाचित हुए और उन्हें मोदी सरकार में सूक्ष्म, लघु और मध्यम उद्यम मंत्रालय (एमएसएमई मंत्री) बनाया गया। 

## राज्यपाल के रूप में
15 जुलाई 2019 को उन्हें हिमाचल प्रदेश के राज्यपाल के रूप में नियुक्त किया गया। इसके दो माह बाद, सितंबर 2019 में उन्हें राजस्थान का राज्यपाल नियुक्त किया गया, जहाँ उन्होंने 30 जुलाई 2024 तक कार्य किया।

## सन्दर्भ


 

श्रेणी:1941 में जन्मे लोग
श्रेणी:जीवित लोग
श्रेणी:उत्तर प्रदेश के राज्यपाल
श्रेणी:राज्यसभा सदस्य
श्रेणी:उत्तर प्रदेश के विधायक
श्रेणी:भारतीय जनता पार्टी के राजनीतिज्ञ
श्रेणी:भारत सरकार के मंत्री
श्रेणी:राजस्थान के राज्यपाल
श्रेणी:हिमाचल प्रदेश के राज्यपाल
केशव प्रसाद मौर्य

**केशव प्रसाद मौर्य** वे सोलहवीं लोकसभा के सांसद थे। २०१४ के चुनावों में वे उत्तर प्रदेश की फूलपुर सीट से भारतीय जनता पार्टी के टिकट पर चुनाव लड़कर निर्वाचित हुए। 19 मार्च 2017 को इन्होंने उत्तर प्रदेश के उप-मुख्यमंत्री पद की शपथ ली। sharvan kumar maurya

## प्रारंभिक जीवन
केशव प्रसाद मौर्य का जन्म कौशाम्बी जनपद के सिराथू में मौर्य परिवार में हुआ में हुआ। अपने माता पिता के साथ कृषि कार्यों में हाथ बटाते हुए हुए इन्होने चाय की दुकान भी चलायी और समाचार पत्र का विक्रय तक किया।

## राजनीतिक जीवन
केशव प्रसाद मौर्य के राजनीतिक जीवन की शुरुआत इलाहाबाद पश्चिमी विधानसभा सीट से हुई जब वह 2002 में स्थानीय माफिया अतीक़ अहमद के खिलाफ भाजपाउम्मीदवार के तौर चुनाव लड़े यद्यपि सात हजार मत पाकर चौथे स्थान पर रहे उसके बाद वर्ष 2007 का उत्तर प्रदेश विधानसभा उसी सीट से लड़ा लेकिन सफलता नहीं मिली। फिर 2012 के उत्तर प्रदेश विधानसभा चुनाव में अपने गृह क्षेत्र सिराथू से पहली बार विधायक चुने गए। उस समय वह इलाहाबाद मंडल के चारों जिलों इलाहाबाद प्रतापगढ़ कौशाम्बी और फतेहपुर से एकलौते भाजपा विधायक चुने गए थे, वर्ष में 2013 इलाहाबाद के केपी कॉलेज में ईसाई धर्मप्रचारक के आगमन के विरोध का नेतृत्व करते हुए पूरे प्रदेश में प्रसिद्ध हुए। फिर वर्ष 2014 के लोकसभा चुनाव में भाजपा ने उनको फूलपुर लोकसभा सीट से उम्मीदवार बनाया और वह 3 लाख से अधिक वोटों से अपने निकटतम प्रतिद्वंद्वी समाजवादी पार्टी के पूर्व सांसद धर्मराज सिंह पटेल को पराजित करके संसद पहुंचे। अप्रैल 2016 में उन्हें भाजपा का प्रदेश अध्यक्ष बनाया गया। उनके ही नेतृत्व में भाजपा ने 2017 के उत्तर प्रदेश विधानसभा में ऐतिहासिक जीत दर्ज की। चुनाव परिणाम आने के बाद उन्हें मुख्यमंत्री पद का प्रबल दावेदार माना जा रहा था लेकिन उन्हें उपमुख्यमंत्री बनाया गया। केशव प्रसाद मौर्य भाजपा की प्रदेश इकाई के पिछड़े वर्ग के सबसे बड़े नेता के तौर पर जाना जाता है।

राष्ट्रीय स्वयंसेवक संघ के सम्पर्क में आने के बाद विश्व हिन्दू परिषद, बजरंग दल और भाजपा में करीब 18 साल तक प्रचारक रहे हैं। साथ ही श्रीराम जन्म भूमि और गोरक्षा व हिन्दू हित के लिए अनेकों आन्दोलन किया और इसके लिए जेल भी गये। फूलपुर से भाजपा प्रत्याषी के रूप में तीन लाख आठ हजार तीन सौ आठ (308308) वोटो से ऐतिहासिक जीत हासिल की। इलाहाबाद को स्मार्ट सिटी के रूप में जो उपहार मिला, उसमें भी इन्होने महत्वपूर्ण भूमिका अदा की।

इन पर कई आपराधिक मामले दर्ज हैं। लोकसभा चुनाव के समय चुनाव आयोग को दिए हलफनामे के अनुसार इन पर दस गंभीर आरोपों में मामले दर्ज हैं। उन्होंने 19 मार्च 2017 को उत्तर प्रदेश के उप मुख्यमंत्री की शपथ ली।

यूपी विधानसभा चुनाव 2022 मे  केशव प्रसाद मौर्य को समाजवादी पार्टी की उम्मीदवार पल्लवी पटेल ने  6 हजार से ज्यादा वोटों से पराजित किया | लेकिन भाजपा ने एक बार फिर उन्हें योगीराज 2.0 मे उप मुख्यमंत्री बनाया हैं |

योगीराज 1.0 में लोक निर्माण विभाग केशव के पास था जबकि योगीराज 2.0 में उनको ग्राम विकास एवं समग्र विकास, ग्रामीण अभियंत्रण विभाग का प्रभार दिया गया है.

## इन्हें भी देखें
*योगी आदित्यनाथ
*दिनेश शर्मा
*बाबू सिंह कुशवाहा
*स्वामी प्रसाद मौर्य

## सन्दर्भ

## बाहरी कड़ियाँ
*कौन हैं यूपी के नए डिप्‍टी सीएम केशव प्रसाद मौर्य

## सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:उत्तर प्रदेश के सांसद
श्रेणी:भारतीय जनता पार्टी के सांसद
श्रेणी:उत्तर प्रदेश के उप-मुख्यमंत्री
श्रेणी:1969 में जन्मे लोग
लल्लू सिंह

**लल्लू सिंह** भारत की सोलहवीं लोकसभा के सांसद हैं। २०१४ एवं २०१९ के चुनावों में वे उत्तर प्रदेश की फैजाबाद सीट से भारतीय जनता पार्टी के टिकट पर दोनो बार चुनाव लड़कर निर्वाचित हुए। इसके पूर्व वह १९८९ से २०१२ तक लगातार अयोध्या से उत्तर प्रदेश विधान सभा के सदस्य रहे।।

## बाहरी कड़ियाँ
* भारत के राष्ट्रीय पोर्टल पर सांसदों के बारे में संक्षिप्त जानकारी
## सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:उत्तर प्रदेश के सांसद
श्रेणी:समाजवादी पार्टी के सांसद
श्रेणी:1954 में जन्मे लोग
धर्मेन्द्र यादव

**धर्मेन्द्र यादव** उत्तर प्रदेश से भारतीय राजनेता हैं। वो सोलहवीं लोकसभा में सांसद रहे। २०१४ के चुनावों में वे उत्तर प्रदेश की बदायूं सीट से समाजवादी पार्टी के टिकट पर चुनाव लड़कर निर्वाचित हुए।

## सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:उत्तर प्रदेश के सांसद
श्रेणी:भारतीय जनता पार्टी के सांसद
श्रेणी:1979 में जन्मे लोग
भरत सिंह

**भरत सिंह** भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बलिया सीट से भारतीय जनता पार्टी के टिकट पर चुनाव लड़कर निर्वाचित हुए। वर्ष 1991, 1996 व 2002 में 
3 बार दोआबा विधानसभा क्षेत्र से उत्तर प्रदेश विधान सभा के सदस्य निर्वाचित ।

मायावती के मंत्रीमंडल मे खाद्य और रसद राज्य मंत्री भी रहे

## प्रभावी छात्र नेता के रूप में

काशी हिंदू विश्वविद्यालय की छात्र राजनीति में भरत सिंह का अमूल्य योगदान रहा है इन्होंने कई ऐसे छात्र नेता तैयार किए जो कि वर्तमान समय में भी भारतीय राजनीति में प्रसांगिक है इनके द्वारा उस समय आईआईटी कर रहे मनोज सिन्हा को छात्र राजनीति में प्रवेश दिलाया गया। साथ ही साथ महेन्द्र नाथ पाण्डेय ओमप्रकाश सिंह वीरेन्द्र  सिंह मस्त आदि को राजनीति में लाएं। लगातार 10 वर्षों तक बनारस हिंदू विश्वविद्यालय के अध्यक्ष तथा महामंत्री के चयन में इनका महत्वपूर्ण योगदान रहा।

## सन्दर्भ

## बाहरी कड़ियाँ
* भारत के राष्ट्रीय पोर्टल पर सांसदों के बारे में संक्षिप्त जानकारी

श्रेणी:१६वीं लोक सभा के सदस्य
श्रेणी:जीवित लोग
श्रेणी:उत्तर प्रदेश के सांसद
श्रेणी:भारतीय जनता पार्टी के सांसद
श्रेणी:1951 में जन्मे लोग
सत्यपाल सिंह

**सत्यपाल सिंह** भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बागपत सीट से भारतीय जनता पार्टी के टिकट पर चुनाव लड़कर निर्वाचित हुए। सत्यपाल सिंह लोकसभा चुनाव लड़ने से पहले मुम्बई के पुलिस कमिश्नर थे लेकिन लोकसभा चुनाव से कुछ समय पहले ही अपने पद से इस्तीफा दे कर बीजेपी जॉइन कर ली और लोकसभा चुनाव में अजित सिंह को हरा कर विजय श्री प्राप्त की ओर तीन साल बाद केंद्रीय मंत्री मंडल में विस्तार होने पर डॉ सहाब को केंद्रीय राज्य मंत्री बनाया गया

## प्रारंभिक जीवन और शिक्षा
सिंह का जन्म 29 नवंबर, 1955 को उत्तर प्रदेश के बागपत जिले के बसौली में श्री रामकिशन और श्रीमती हुक्मवती के घर हुआ था। उन्होंने दिगंबर जैन कॉलेज, बड़ौत से रसायन विज्ञान में स्नातकोत्तर किया है और दिल्ली विश्वविद्यालय से रसायन विज्ञान में एम फिल भी किया है। उन्होंने ऑस्ट्रेलिया से एमबीए किया है और पब्लिक एडमिनिस्ट्रेशन में एमए और पीएचडी भी की है। नागपुर विश्वविद्यालय से नक्सलवाद में। I.P.S में शामिल होने से पहले, सिंह एक वैज्ञानिक बनना चाहते थे। ”

## पुलिस करियर
सत्य पाल सिंह महाराष्ट्र कैडर और 1980 बैच के सेवानिवृत्त आईपीएस अधिकारी हैं।

श्री सिंह की पहली पोस्टिंग नासिक के सहायक पुलिस अधीक्षक के रूप में हुई थी। इसके बाद वह बुलढाणा के पुलिस अधीक्षक बने। मुंबई पुलिस प्रमुख नियुक्त किए जाने से पहले, श्री सिंह महाराष्ट्र के अतिरिक्त पुलिस महानिदेशक थे। उन्होंने मुंबई में संयुक्त पुलिस आयुक्त (अपराध) के रूप में भी काम किया है। मुंबई के अपराध प्रमुख के रूप में उनके कार्यकाल के दौरान, उन्हें संगठित अपराध सिंडिकेट्स की रीढ़ तोड़ने का श्रेय दिया जाता है, जिन्होंने 1990 में मुंबई को आतंकित किया था, जिसमें छोटा राजन, छोटा शकील और अरुण गवली गिरोह शामिल थे। [6] 90 के दशक के उत्तरार्ध में एक ही समय के दौरान, जब मुंबई में गैंगलैंड की गतिविधि अपने चरम पर थी और मुंबई में माफिया कई हाई-प्रोफाइल हत्याओं से घबरा गए, सिंह ने विशेष पुलिस दस्ते का गठन किया और कई अंडरवर्ल्ड के आंकड़ों पर टूट पड़े। उस कार्यकाल में मुंबई में दया नायक, प्रदीप शर्मा और विजय सालस्कर जैसे विशेषज्ञों के साथ कई मुठभेड़ हत्याएं हुईं, उन्होंने अंडरवर्ल्ड को लेने का लाइसेंस दिया। इस कार्यकाल के दौरान 25 अगस्त 2003 को मुंबई गेटवे ऑफ़ इंडिया और ज़वेरी बाज़ार में बम विस्फोट हुए; जब उन्हें इस मामले का पता चला तो वह पतवार पर अधिकारी होने का श्रेय दिया गया।

## विवाद
19 जनवरी 2018 को, सत्य पाल सिंह ने सार्वजनिक रूप से चार्ल्स डार्विन की क्रम-विकास (थ्योरी ऑफ इवोल्यूशन) को ललकारा और उन्होंने दावा किया कि "डार्विन का सिद्धांत वैज्ञानिक रूप से गलत है। ... हमारे पूर्वजों सहित किसी ने भी लिखित या मौखिक रूप से नहीं कहा है कि उन्होंने एक आदमी को एक आदमी में बदलते देखा है। "। उन्होंने जोर देकर कहा कि डार्विन क्रम-विकास के बारे में गलत थे और विकास के विचार को स्कूल और कॉलेज के पाठ्यक्रम से हटा दिया जाना चाहिए। कई वैज्ञानिकों ने बाद में सत्य पाल सिंह की उनके अवैज्ञानिक बयान के लिए आलोचना की।

## सन्दर्भ

## बाहरी कड़ियाँ
* भारत के राष्ट्रीय पोर्टल पर सांसदों के बारे में संक्षिप्त जानकारी

श्रेणी:१६वीं लोक सभा के सदस्य
श्रेणी:जीवित लोग
श्रेणी:उत्तर प्रदेश के सांसद
श्रेणी:भारतीय जनता पार्टी के सांसद
श्रेणी:मोदी मंत्रिमंडल
श्रेणी:1955 में जन्मे लोग
सेर्न्यू

**सेर्न्यू** जापानी काव्य की एक विधा हैं। 

## इन्हें भी देखें
* हाइकु

## सन्दर्भ

श्रेणी:जापानी की कवितायें
ज़ेर्वीनोस

thumb|250px|ज़ेर्वीनोस की सड़क
**ज़ेर्वीनोस** (*Zervynos*) एक गाँव दक्षिण लिथुआनिया में है। वह गाँव अलीतुस प्रदेश के भाग वरेणा डिस्ट्रिक्ट में है। ज़ेर्वीनोस चारों ओर से दैनवा वन से गुप्त है और ऊला नदी के किनारे के नज़दीक बैठा है। यहाँ २०११ साल में ४९ निवासी रहते थे। ज़ेर्बीनोस अपने परंपरागत वास्तुशिल्पीय शैली के लिए प्रसिद्ध है। सारे मकान द्ज़ूकिया क्षेत्र की शैली में लकड़ी से निर्माण किये गये हैं। यहाँ भी सलीबों, पुरातात्त्विक जगहों, पुराणे वृक्षों को देखा जा सकता है। गर्मियों में ज़ेर्वीनोस पर्यटकों और कुकुरमुत्ते या बदरियँ लेनेवाले लोगों को आकृष्ट करता है। इस गाँव से रेलगाड़ी विल्नुस-मर्त्सिन्कोनीस चलती है।

## सन्दर्भ

श्रेणी:गाँव
इस प्यार को क्या नाम दूं?

**इस प्यार को क्या नाम दूं?** स्टार प्लस का एक अति लोकप्रिय कार्यक्रम था जो 06 जून 2011 से 30 नवम्बर 2012 तक प्रसारित हुआ था। कार्यक्रम की लोकप्रियता को देखते हुए कार्यक्रम का द्वितीय सत्र इस प्यार को क्या नाम दूं?-एक बार फिर नए पात्रों एवं कहानी के साथ स्टार प्लस पर प्रसारित किया गया।

## कहानी
यह कहानी अर्णव और खुशी की एक प्रेम कहानी है, जिसमें खुशी लखनऊ में रहने वाली एक लड़की है जो प्यार, रिश्ते, और विश्वास की शक्ति में विश्वास रखती है। अर्णव एक व्यवसायी रहता है। वह एक दूसरे को बिलकुल पसंद नहीं करते हैं, लेकिन बाद में उन दोनों को मजबूरी में शादी करनी पड़ती है। बाद में जब उन लोगों को लगता है कि वह दोनों एक दूसरे से प्यार करते हैं तब भी वह इस बात को स्वीकार नहीं करते और अंत में जाकर वह इस बात को मान लेते हैं।

## पात्र

## सन्दर्भ

## बाहरी कड़ियाँ

श्रेणी:स्टार प्लस के धारावाहिक
श्रेणी:भारतीय स्टार टीवी कार्यक्रम
श्रेणी:भारतीय टेलीविजन धारावाहिक
वंश भास्कर

**वंश भास्कर** उन्नीसवीं शताब्दी में रचित राजस्थान के इतिहास से सम्बंधित एक प्रसिद्ध ऐतिहासिक डिंगल काव्य ग्रंथ है। इस में बूँदी राज्य एवं उत्तरी भारत का इतिहास वर्णित है। वंश भास्कर की रचना चारण कवि सूर्यमल्ल मिश्रण द्वारा की गई थी जो बूँदी के हाड़ा शासक महाराव रामसिंह के दरबारी कवि थे। अपूर्ण 'वंश भास्कर' को महाकवि सूर्यमल्ल के दत्तक पुत्र मुरारीदान ने पूरा किया।
उक्त ग्रन्थ की सर्वप्रथम टीका बारहठ कृष्णसिंह ने "उदधि मंथिनी टीका" के नाम से लिखी थी। वर्तमान में डॉ. चंद्रप्रकाश देवल ने वंश-भास्कर ग्रन्थ की अर्थ प्रबोधिनी टीका लिखी जो 9 खण्डों में प्रकाशित है।

**वंश भास्कर** से उद्धृत एक छंद यहाँ प्रस्तुत है:

**।।छंद - दुर्मिला।।**
दुव सेन उदग्गन खग्ग समग्गन, अग्ग तुरग्गन बग्ग लई।
मचि रंग उतंगन दंग मतंगन, सज्जि रनंगन जंग जई।।
लगि कंप लजाकन भीरु भजाकन, बाक कजाकन हाक बढी।
जिम मेह ससंबर यों लगि अंबर, चंड़ अडंबर खेहू चढी।।१।।

फहरक्कि निसान दिसान बडे, बहरक्कि निसान ऊड़ैं बिथरैं।
रसना अहिनायक की निकसैं कि, परा झल होरिय की प्रसरैं।।
गज घंट ठनंकिय भेरि भनंकिय, रंग रनंकिय कोच करी।
पखरान झनंकिय बान सनंकिय, चाप तनंकिय ताप परी।।२।।

धमचक्क रचक्कन लग्गि लचक्कन, कोल मचक्कन तोल कढ्यो।
पखरालन भार खुभी खुरतालन, व्याल कपालन साल बढ्यो।।
डगमग्गि सिलोच्चय श्रृंग डुले, झगमग्गि कुपानन अग्गि झरी।
बजि खल्ल तबल्लन हल्ल उझल्लन, भुम्मि हमल्लन घुम्मि भरी।।३।।

## सन्दर्भ

## बाहरी कड़ियाँ
*वंश भास्कर, भाग-३
*वंश भास्कर, भाग-४

श्रेणी:राजस्थान का इतिहास
श्रेणी:इतिहास पुस्तक
शालिहोत्र

[right|thumb|300px|शालिहोत्र की [पाण्डुलिपि के पन्ने]]
**शालिहोत्र**  ऋषि के पुत्र थे। वे पशुचिकित्सा (veterinary sciences) के जनक माने जाते हैं। उन्होंंने 'शालिहोत्रसंहिता' नामक ग्रन्थ की रचना की। वे श्रावस्ती के निवासी थे।

## परिचय
संसार के इतिहास में घोड़े पर लिखी गई प्रथम पुस्तक शालिहोत्रसंहिता है, जिसे शालिहोत्र ऋषि ने महाभारत काल से भी बहुत समय पूर्व लिखा था। कहा जाता है कि शालिहोत्र द्वारा अश्वचिकित्सा पर लिखत प्रथम पुस्तक होने के कारण प्राचीन भारत में पशुचिकित्सा विज्ञान को 'शालिहोत्रशास्त्र' नाम दिया गया। शालिहोत्रसंहिता का वर्णन आज संसार की अश्वचिकित्सा विज्ञान पर लिखी गई पुस्तकों में दिया जाता है। भारत में अनिश्चित काल से देशी अश्वचिकित्सक 'शालिहोत्री' कहा जाता है।

शालिहोत्रसंहिता में ४८ प्रकार के घोड़े बताए गए हैं। इस पुस्तक में घोड़ों का वर्गीकरण बालों के आवर्तों के अनुसार किया गया है। इसमें लंबे मुँह और बाल, भारी नाक, माथा और खुर, लाल जीभ और होठ तथा छोटे कान और पूँछवाले घोड़ों को उत्तम माना गया है। मुँह की लंबाई २ अंगुल, कान ६ अँगुल तथा पूँछ २ हाथ लिखी गई है। घोड़े का प्रथम गुण 'गति का होना' बताया है। उच्च वंश, रंग और शुभ आवर्तोंवाले अश्व में भी यदि गति नहीं है, तो वह बेकार है। शरीर के अंगों के अनुसार भी घोड़ों के नाम, त्रयण्ड (तीन वृषण वाला), त्रिकर्णिन (तीन कानवाला), द्विखुरिन (दोखुरवाला), हीनदंत (बिना दाँतवाला), हीनांड (बिना वृषणवाला), चक्रवर्तिन (कंधे पर एक या तीन अलकवाला), चक्रवाक (सफेद पैर और आँखोंवाला) दिए गए हैं। गति के अनुसार तुषार, तेजस, धूमकेतु, एवं ताड़ज नाम के घोड़े बताए हैं। इस ग्रन्थ में घोड़े के शरीर में १२,००० शिराएँ बताई गई हैं। बीमारियाँ तथा उनकी चिकित्सा आदि, अनेक विषयों का उल्लेख पुस्तक में किया गया है, जो इनके ज्ञान और रुचि को प्रकट करता है। इसमें घोड़े की औसत आयु ३२ वर्ष बताई गई है।

## सन्दर्भ

## इन्हें भी देखें
*पशुचिकित्सा
*वृक्षायुर्वेद

## बाहरी कड़ियाँ
*Sources for ancient indian literature on veterinary sciences (गर्ग)
*Veterinary Medicine and Animal Keeping in AncientIndia (R Somvanshi)]
*Glimpses of Indian Veterinary Science  (गूगल पुस्तक)

श्रेणी:संस्कृत ग्रन्थ
श्रेणी:पशुपालन
शबरी धाम

**शबरी धाम** दक्षिण-पश्चिम गुजरात के डांग जिले के आहवा से 33 किलोमीटर और सापुतारा से लगभग 60 किलोमीटर की दूरी पर सुबीर गांव के पास स्थित है। माना जाता है कि शबरी धाम वही जगह है जहां शबरी और भगवान राम की मुलाकात हुई थी। शबरी धाम अब एक धार्मिक पर्यटन स्थल में परिवर्तित होता जा रहा है।

यहां से कुछ ही किलोमाटर की दूरी पर पम्पा सरोवर है। ऐसा माना जाता है कि यह वही स्थान है जहां हनुमान की तरह शबरी ने भी स्नान किया था। घने जंगल को वही दण्डकारण्य माना जाता है जहां से 14 साल के वनवास के दौरान राम, लक्ष्मण और सीता गुजरे थे। यहाँ के जनजातीय लोगों की लोककथाएं भगवान राम, सीता और लक्ष्मण से भरी हुई हैं। 

रामायण के अनुसार शबरी ने भगवान राम को जंगली बेर खिलाए थे लेकिन इससे पहले उन्होंने इन बेरों को चखकर यह सुनिश्चित कर लिया था कि ये मीठे हैं या नहीं। यहां एक छोटी सी पहाड़ी पर एक छोटा सा मंदिर बना हुआ है और लोगों का मानना है कि शबरी यहीं रहती थीं। यहां मंदिर के आसपास छोटे-छोटे बेर के पेड़ दिखते हैं। मंदिर में रामायण से जुड़ी और खासतौर पर रामायण के शबरी प्रसंग से जुड़ी तस्वीरें बनी हुई हैं। यहां 'शबरी कुम्भ' आयोजित होत है।

## बाहरी कड़ियाँ
* डांग जिल्ला पंचायत के जालस्थल पर शबरी धाम

श्रेणी:गुजरात में पर्यटन आकर्षण
दीर्घतमस

**दीर्घतमस** एक प्राचीन ऋषि थे। उनकी ऋग्वेद की जिनकी दार्शनिक ऋचाएँ प्रसिद्ध हैं। वे ऋग्वेद के प्रथम मण्डल के १४० से लेकर १६४ तक के सूक्तों के रचयिता हैं।

श्रेणी:ऋषि
श्रेणी:ऋग्वेद
छित्तराज

**छित्तराज** उत्तरी कोंकण के शिलाहार शासक था। उन्होने १०२२ ई से १०३५ ई तक शासन किया।

अपने चाचा अरिकेसरी की मृत्यु के बाद छित्तराज गद्दी पर बैठा। वह कला और साहित्य का संरक्षक था। कल्याण के निकट अम्बरनाथ का भव्य शिवमंदिर छित्तराज द्वारा निर्मित है। उदयसुंदरी कथा के रचयिता सोड्ढाल उसके ही दरबार में रहते थे।

## सन्दर्भ
श्रेणी:भारत के राजा
उद्गाता

**उद्गाता** का अर्थ है, 'उच्च स्वर से गानेवाला'। सोमयज्ञों के अवसर पर साम या स्तुति मंत्रों के गाने का कार्य 'उद्गाता' का अपना क्षेत्र है। उसके लिए उपुयक्त मंत्रों का संग्रह 'साम संहिता' में किया गया है। ये ऋचाएँ ऋग्वेद से ही यहाँ संगृहीत की गई हैं और इन्ही ऋचाओं के ऊपर साम का गायन किया जाता है। 

साम गायन की पद्धति बड़ी शास्त्रीय तथा प्राचीन होने से कठिन भी है। साम पाँच अंगों में विभक्त होता है जिनके नाम हैं-
*(१) प्रस्ताव, 
*(२) उद्गीथ, 
*(३) प्रतिहार, 
*(४) उपद्रव तथा 
*(५) निधन। 
इनमें उद्गीथ तथा निधन के गायन का कार्य उद्गाता के अधीन होता है और प्रस्ताव तथा प्रतिहार के गाने का काम क्रमश: 'प्रस्तोता' तथा 'प्रतिहर्ता' नामक ऋत्विजों के अधीन रहता है जो उद्गाता के सहायक माने जाते हैं। गान मुख्यतया चार प्रकार के होते हैं-
*(१) (ग्रामे) गेय गान (= प्रकृति गान यो वेय गाथ); 
*(२) अरण्य गान; 
*(३) ऊह गान तथा 
*(४) ऊह्य गान। 
इन समग्र गानों से पूर्ण परिचय रखना उद्गाता के लिए नितांत आवश्यक होता है।

श्रेणी:वेद